CELEX: 62016TA0561
Language: bg
Date: 2018-01-25 00:00:00
Title: Дело T-561/16: Решение на Общия съд от 25 януари 2018 г. — Galocha/Европейско съвместно предприятие за ITER (Публична служба — Договорно наети служители — Процедура за подбор на Европейското съвместно предприятие Fusion for Energy — Списъци с издържали конкурса — Нередовност на процедурата за подбор — Последващи актове с адресати трети лица — Интерес на трети лица — Интерес на службата)

12.3.2018   
            
            
               BG
            
            
               Официален вестник на Европейския съюз
            
            
               C 94/20
            
         Решение на Общия съд от 25 януари 2018 г. — Galocha/Европейско съвместно предприятие за ITER
   (Дело T-561/16) (1)
   
   ((Публична служба - Договорно наети служители - Процедура за подбор на Европейското съвместно предприятие Fusion for Energy - Списъци с издържали конкурса - Нередовност на процедурата за подбор - Последващи актове с адресати трети лица - Интерес на трети лица - Интерес на службата))
   (2018/C 094/26)
   Език на производството: испански
   
      Страни
   
   
      Жалбоподател: Yosu Galocha (Мадрид, Испания) (представители: A. Asmaryan Degtyareva и R-B. Dan, адвокати)
   
      Ответник: Европейското съвместно предприятие за ITER и развитието на термоядрената енергетика (представители: R. Hanak, G. Poszler и S. Bernal Blanco, подпомагани от D. Waelbroeck и A. Duron, адвокати)
   
      Предмет
   
   Искане на основание член 270 ДФЕС по-специално за отмяна на решение на конкурсната комисия, съобщено с електронно писмо на началника на отдел „Човешки ресурси“ на Европейското съвместно предприятие за ITER и развитието на термоядрената енергетика от 4 юни 2015 г., да не впише името на жалбоподателя в списъците с издържали конкурса в процедурата за подбор F4E/CA/ST/FGIV/2015/001, за отмяна на посочените списъци с издържали конкурса и за отмяна на решенията за наемане на работа на лауреатите от тези списъци
   
      Диспозитив
   
   
               1)
            
            
               Отменя решението на конкурсната комисия, съобщено с електронно писмо на началника на отдел „Човешки ресурси“ на Европейското съвместно предприятие за ITER и развитието на термоядрената енергетика от 4 юни 2015 г., да не впише името на г-н Yosu Galocha в списъците с издържали конкурса в процедурата за подбор F4E/CA/ST/FGIV/2015/001.
            
         
               2)
            
            
               Отменя списъците с издържали конкурса в процедурата за подбор F4E/CA/ST/FGIV/2015/001.
            
         
               3)
            
            
               Отменя решенията на Европейското съвместно предприятие за ITER и развитието на термоядрената енергетика за назначаване на лауреатите, включени в списъците с издържали конкурса от процедурата за подбор F4E/CA/ST/FGIV/2015/001.
            
         
               4)
            
            
               Отхвърля жалбата в останалата ѝ част.
            
         
               5)
            
            
               Осъжда Европейското съвместно предприятие за ITER и развитието на термоядрената енергетика да заплати съдебните разноски, включително разноските, направени в обезпечителното производство.
            
         
      (1)  ОВ C 328, 5.10.2015 г. (дело, първоначално заведено пред Съда на публичната служба на Европейския съюз с номер F-117/15 и прехвърлено на Общия съд на Европейския съюз на 1.9.2016 г.).